《水调歌头 其一》
宋代·夏元鼎

我有一竿竹，偏会取根源。从来汲水桔槔，直挈上西天。

不许常人著手，管定竿头先折，提桶落寒泉。拨得机关转，北斗向南看。

仗回风，乘偃月，勿波澜。麻姑此日，西北见张骞。选佛妙高峰顶，饮罢醍醐似醉，独坐玩婵娟。

水湛月明处，太极更无前。

作者简介：夏元鼎[约公元1201年前后在世]字宗禹，永嘉（今浙江永嘉）人。南宋时期人。